**Ученичка задруга „ ЗАЈЕДНО “ Основна и средња**  **школа**

**„9.мај “ Зрењанин**

**ПРАВИЛА ЗА РАД УЧЕНИЧКЕ ЗАДРУГЕ„ЗАЈЕДНО“ ОСНОВНА И СРЕДЊА ШКОЛА „9.МАЈ “ ЗРЕЊАНИН**

**децембар 2021. године**

На основу члана 14. став 1. тачка 1. Правилника о ученичким задругама (''Службени гласник Републике Србије'', број 96/2021 ) Скупштина ученичке задруге је на својој седници, одржаној дана 02.12.2021. године, донела

**ПРАВИЛА ЗА РАД УЧЕНИЧКЕ ЗАДРУГЕ „ЗАЈЕДНО“ ОСНОВНА И СРЕДЊА ШКОЛА „9.МАЈ “ ЗРЕЊАНИН**

1. **Основне одредбе**

Члан 1.

Правилима за рад ученичке задруге утврђују се: оснивање, циљ и задаци, делатност задруге, права и дужности чланова задруге, организација и начин рада и материјално-фи-нансијско пословање задруге.

1. **Оснивање ученичке задруге**

Члан 2.

Одлуку о оснивању ученичке задруге донео је Школски одбор на оснивачкој седници одржаној дана 16.09.2019. године у Основној и средњој школи “9. мај” у Зрењанину.

Решењем Агенције за привредне регистре, Регистар привредних субјеката, бр. БД 147808/2019 од 30.10.2019. године регистрована је Ученичка задруга “ЗАЈЕДНО” Основна и средња школа “9. мај” Зрењанин, са матичним бројем: 21528242.

Потврдом о извршеној регистацији Министарства финансија, Пореска управа - Централа - бр. РЕГ -682864 од 30.10.2019. године, додељен је порески

идентификациони број – ПИБ 111720715, Ученичкој задрузи “ЗАЈЕДНО” Основна и средња школа “9. мај” Зрењанин, као пореском обвезнику.

Члан 3.

Седиште ученичке задруге је у Основној и средњој школи “9. мај” Зрењанин.

Адреса за пријем поште је: Основна и средња школа “9. мај” Зрењанин, Народне омладине 16, Зрењанин.

1. **Циљ и задаци задруге**

Члан 4.

Делатност ученичке задруге има за циљ да ученицима омогући:

1. овладавање основним елементима процеса производње и пружања услуга;
2. професионално усмеравање и развијање предузетничког духа;
3. стварање и развијање позитивног односа према раду и стваралаштву;
4. формирање радних навика;
5. развијање свести о колективном духу, сарадњи и међусобном помагању и солидарности;
6. остваривање доприноса уређивању и развоју школе, локалне самоуправе и животног окружења.

Активности ученичке задруге, односи у ученичкој задрузи, пословање задруге, као и друга питања везана за рад задруге, морају бити у складу са општим циљевима и задаци-ма школе.

Члан 5.

Делатност ученичке задруге проистиче из циљева и задатака које ученичка задруга треба да оствари.

Ученичка задруга обављаће као претежну делатност:

Шифра делатности 16.29 Производња осталих производа од дрвета, плуте, сламе и

прућа.

Ученичка задруга своју делатност обавља самостално или у сарадњи са другим субјектима, за сопствене потребе, односно потребе трећих лица из одговарајућих области.

Ученичка задруга може да обавља производњу сировина, полупроизвода и финалних производа, продају сировина, полупроизвода и финалних производа, пружање услуга, прикупљање секундарних сировина и друге делатности којима се унапређује образовни и васпитни рад школе и ученика.

Ученичка задруга може да обавља и друштвено-користан и хуманитарни рад, као и друге активности у складу са оснивачким актом.

Члан 6.

Врста и обим посла утврђује се планом рада ученичке задруге који разматра и предлаже управни одбор ученичке задруге, а усваја га скупштина ученичке задруге.

План рада ученичке задруге усклађује се са васпитно-образовним задацима школе и чини њихово јединство.

1. **Права и дужности задругара**

Члан 7.

Чланови ученичке задруге, односно задругари могу бити лица запослена у Основној и средњој школи „ 9. мај” Зрењанин, ученици школе и родитељи, односно други законски заступници ученика који су чланови ученичке задруге.

Директор школе обавезан је члан ученичке задруге.

Члан 8.

Статус задругара стиче се приступањем ученичкој задрузи. Статус задругара може стећи физичко лице из члана 7. ових правила подношењем писменог захтева за присту-пање.

Одлуку о прихватању статуса задругара доноси скупштина ученичке задруге.

Лице коме је прихваћен захтев из става 1. овог члана, постаје задругар у моменту потписивања приступне изјаве којом потврђује прихватање правила за рад задруге.

Члан 9.

Статус задругара престаје:

1. иступањем;
2. искључењем;
3. престанком радног односа у школи;
4. престанком статуса ученика у школи;
5. престанком рада ученичке задруге;
6. из других разлога утврђених Правилником о ученичким задругама.

Родитељу, односно другом законском заступнику статус задругара престаје када ученику чији је родитељ, односно законски заступник престане статус ученика у школи.

Члан 10.

Права и дужности задругара су:

1. да управљају ученичком задругом по принципу „један задругар – један глас“ у скупштини ученичке задруге;
2. да бирају и буду бирани у органе ученичке задруге;
3. да као чланови органа ученичке задруге (као и директор ученичке задруге),
4. обављају послове из своје надлежности без накнаде;
5. да оставарују циљеве и задатке ученичке задруге;
6. да обављају поверене задатке и извршавају одлуке органа ученичке задруге;
7. да учествују у производним и радним активностима задруге;
8. да плаћају чланарину.
9. **Органи задруге** Члан 11.

Органи ученичке задруге су: скупштина, управни одбор, надзорни одбор и директор ученичке задруге.

**5.1. *Скупштина***

 Члан 12.

Скупштина ученичке задруге највиши је орган ученичке задруге.

Скупштина ученичке задруге формира се на седници коју школски одбор сазива најкасније у року од осам дана од дана уписа у Регистар.

Скупштину ученичке задруге чине сви задругари.

Намеру о приступању ученичкој задрузи до одржавања седнице из става 2. овог члана, задругари пријављују школском одбору.

 Скупштину ученичке задруге чине сви задругари.

Скупштина ученичке задруге има председника, кога бирају између себе задругари на период од четири године.

Члан 13.

Скупштина ученичке задруге:

1. доноси правила за рад задруге
2. одлучује о повећању и смањењу чланарине;
3. усваја годишњи извештај о пословању и спровођењу пословне политике;
4. усваја план рада, финансијски план и програм развоја;
5. усваја финансијске извештаје;
6. одлучује о расподели добити и покрићу губитака;
7. доноси инвестиционе одлуке;
8. одлучује о располагању имовином;
9. именује и разрешава директора ученичке задруге;
10. бира и разрешава из редова задругара чланове управног одбора, надзорног одбора и председника скупштине;
11. доноси одлуку о прихватању статуса задругара ученичке задруге;
12. доноси одлуку о престанку статуса задругара у складу са правилима за рад ученичке задруге;
13. доноси пословник о раду;
14. одлучује о другим питањима у складу са законом и правилима за рад задруге.

Члан 14.

Скупштина ученичке задруге ради на седницама које сазива председник скупштине.

Председник скупштине руководи седницама и стара се о извршењу донетих одлука.

Скупштина ученичке задруге заседа најмање два пута у току календарске године.

Скупштина ученичке задруге одлучује већином гласова присутних задругара, ако је присутна најмање једна половина задругара.

Начин рада ученичке задруге ближе се уређује пословником скупштине.

**5.2. *Управни одбор***

Члан 15.

Управни одбор ученичке задруге састоји се од три члана.

Управни одбор има председника, кога бирају између себе чланови управног одбора на период од четири године.

Чланове управног одбора бира и разрешава скупштина ученичке задруге из редова задругара на период од четири године.

За члана управног одбора не може бити биран председник скупштине ученичке задруге и директор ученичке задруге.

Члан 16.

Управни одбор:

1. предлаже скупштини и спроводи пословну политику;
2. припрема извештаје о спровођењу пословне политике;
3. предлаже скупштини и разматра план рада, финансијски план и програм развоја;
4. предлаже скупштини и разматра извештај о пословању;
5. предлаже скупштини и разматра усвајање финансијских извештаја;
6. предлаже скупштини расподелу добити и начин покрића губитака;
7. припрема предлоге одлука за скупштину ученичке задруге и спроводи одлуке скупштине;
8. предлаже скупштини именовање и разрешење директора ученичке задруге;
9. предлаже скупштини доношење инвестиционих одлука;
10. предлаже скупштини одлуке о располагању имовином у складу са правилима за рад ученичке задруге;
11. доноси пословник о раду;
12. доноси одлуке и обавља и друге послове, у складу са правилима за рад задруге.

.

Члан 17.

Управни одбор ученичке задруге ради на седницама које сазива председник управног одбора ученичке задруге.

Управни одбор доноси одлуке већином гласова од укупног броја чланова управног одбора.

Ближи услови и питања од значаја за начин рада управног одбора ученичке задруге уређују се пословником о раду управног одбора.

 **5.3. *Надзорни одбор***

 Члан 18.

Надзорни одбор састоји се од три члана.

Чланове надзорног одбора бира скупштина задругара из реда задругара.

За члана надзорног одбора не може бити биран председник, чланови управног одбора, директор ученичке задруге, малолетни ученик и председник скупштине.

Надзорни одбор има председника, кога бирају међу собом чланови надзорног одбора, већином од укупног броја чланова.

 Члан 19.

Надзорни одбор:

1. врши надзор над радом управног одбора и директора;
2. прегледа финансијске и друге извештаје и извештаје о пословању и извештава скупштину ученичке задруге о финансијским извештајима задруге;
3. контролише усклађеност пословања ученичке задруге са законом и задружним правилима и принципима;
4. ангажује, по потреби, друга стручна лица за одговарајућу област када је то потребно ради стручне анализе финансијских и других извештаја и извештаја о пословању ученичке задруге;
5. подноси извештај задругарима на свакој годишњој скупштини ученичке задруге, а по потреби и на ванредној скупштини ученичке задруге када сматра да је то потребно или када то затражи скупштина, управни одбор или директор ученичке задруге;
6. доноси пословник о свом раду;
7. обавља и друге послове, у складу са законом и задружним правилима.

Члан 20.

Управни одбор и директор ученичке задруге, дужни су да надзорном одбору дају сва обавештења и податке о пословању ученичке задруге, као и да му омогуће увид у документацију ученичке задруге и несметан рад.

Надзорни одбор дужан је да поднесе захтев за сазивање седнице скупштине ученичке задруге, ако у вршењу надзора утврди да су повређени интереси ученичке задруге, а нарочито ако утврди неправилности у раду и пословању ученичке задруге или теже кршење закона, задружних правила или одлука скупштине ученичке задруге.

Члан 21.

Чланови надзорног одбора дужни су да врше своју функцију савесно, поштено и одговорно према задрузи, са дужном пажњом и у складу са интересима ученичке задруге и свих њених чланова.

Чланови надзорног одбора одговорни су, у складу са законом, за штету коју проузрокују задрузи

 **5.4. *Директор***

Члан 22.

Директор ученичке задруге именује се из реда задругара који су запослени на неодређено време у школи која оснива ученичку задругу, на период од четири године.

Директор ученичке задруге:

1. заступа ученичку задругу;
2. организује рад и води пословање ученичке задруге;
3. стара се о законитости и одговара за законитост рада ученичке задруге;
4. извршава одлуке скупштине, управног одбора и надзорног одбора;
5. обавља и друге послове, у складу са правилима за рад задруге.
	1. **Организација и начин рада ученичке задруге**

Члан 23.

Након оснивачке скупштине директор ученичке задруге именује педагошког

руководиоца ученичке задруге, из реда наставника школе чланова ученичке задруге, који

пружа стручну и педагошку помоћ у организацији рада и избору садржаја рада ученичке

задруге.

Педагошки руководилац руководи израдом Плана и програма рада ученичке

задруге, учествује у одлучивању о секцијама (радним погонима) које ће радити у оквиру

 задруге, координира, прати, анализира и вреднује рад ученичке задруге.

Члан 24.

 Секција (радни погон) је основна организациона јединица ученичке задруге.

Свака секција (радни погон) има ментора, кога именује директор ученичке задруге из редова наставника школе који су задругари.

Ментор пружа стручну и педагошку помоћ у организацији и избору садржаја рада

секције (радног погона) и у коришћењу ресурса, хигијенско-техничкој заштити, стара

се о повезивању наставе са светом рада, прати и анализира рад задругара и извештава

о раду секције педагошког руководиоца.

Члан 25.

Унутар секције формирају се тимови.

Тимови су јединице које преузимају одређене задатке, деле одговорност, уз изражену међузависност чланова усмерену ка остваривању захтеваних исхода.

1. **Управљање имовином ученичке задруге и пословање ученичке задруге**

Члан 26.

Ученичка задруга управља, користи и располаже својом имовином, као и имовином школе оснивача ученичке задруге у складу са законом, овим правилником и оснивачким актом задруге.

Имовину ученичке задруге чини, право својине на покретним и непокретним стварима, новчаним средствима, хартијама од вредности и друга имовинска права које је задруга стекла пословањем или другим правним послом.

Имовина ученичке задруге је у задружној својини.

Имовина ученичке задруге формира се из чланарине задругара, средстава остварених радом и пословањем задруге и средстава које је задруга стекла у складу са законом и овим правилником.

.

Члан 27.

Ученичка задруга управља, користи и располаже својом имовином у складу са законом, оснивачким актом задруге и правилима о раду задруге.

Ученичка задруга може, у оквиру регистроване делатности, односно делатности одређене оснивачким актом да обавља послове и за лица која нису задругари, на начин и у обиму којим се не доводе у питање циљеви њене делатности, у складу са законом, оснивачким актом и овим правилима.

**8. Стицање и расподела добити ученичке задруге, покриће губитака и одговорност за обавезе**

Члан 28.

Скупштина ученичке задруге одлучује о расподели годишње добити, након усвајања годишњег финансијског извештаја.

Средства из става 1. овог члана намењена су између осталог за проширење материјалне основе рада ученичке задруге и оснивача ученичке задруге који доприносе унапређивању делатности ученичке задруге.

Средства су намењена и за покриће губитака пренетих из претходног периода, као и за друге намене у складу са актима којима се уређује рад ученичке задруге.

Након расподеле средстава из ст. 2. и 3. овог члана преостали део добити може се користити за награђивање задругара. Износ средстава који је намењен за награђивање задругара не може бити већи од 25% од укупне добити ученичке задруге, у складу са законом.

Средства из става 4. овог члана могу да се користе за накнаду за рад директора ученичке задруге и ангажована лица на стручним, правним, административним и финансијским пословима о чему одлучује Скупштина ученичке задруге.

Накнада из става 5. овог члана може износити до 30% месечне накнаде за рад на одговарајућим пословима у школи, а која се односе на рад ученичке задруге.

Сагласност на расподелу добити из ст. 4. и 5. овог члана даје школски одбор школе оснивача ученичке задруге.

Задругари који су ученици школе која је оснивач ученичке задруге не могу се награђивати доделом финансијских средстава.

Износ нераспоређене добити преноси се у наредну календарску годину.

Члан 29.

Губитак се покрива из средстава нераспоређене добити из ранијих година.

Уколико се губитак не може покрити из средстава нераспоређене добити из ранијих година, покрива се из резервног фонда уколико га је задруга образовала.

Члан 30.

Ученичка задруга води пословне књиге, саставља и подноси финансијске извештаје, на начин и под условима који су прописани законом којим се уређује рачуноводство.

Стручне, правне, административне и финансијске послове обављају запослени у школи.

За обављање послова из става 2. овог члана могу бити ангажована и друга стручна лица којима се накнада за рад исплаћује из средстава ученичке задруге.

Члан 31.

Задруга у правном промету одговара за своје обавезе целокупном својом имовином.

**9. Извештаји о раду ученичке задруге**

Члан 32.

Ученичка задруга доставља наративни и финансијски извештај о раду ученичке задруге школи најмање два пута годишње.

Наративни извештај између осталог садржи и предлоге за унапређивање рада у наредном периоду. Наративни и финансијски извештаји објављују се на званичној интернет страници задруге и школе.

Школа доставља извештаје из става 1. овог члана до краја календарске године надлежној организационој јединици министарства надлежног за просвету, која прати рад ученичких задруга.

1. **Износ и начин плаћања чланарине за чланове ученичке задруге**

Члан 33.

Чланарина за сваког задругара износи 50,00 динара годишње.

Задругари су дужни да чланарине уплате на рачун ученичке задруге.

1. **Печат**

 Члан 34.

Ученичка задруга има печат.

Печат је у облику круга, пречника 30 мм.Текст печата се исписује на српском језику, ћириличним писмом.

Садржина текста печата је:

Ученичка задруга „ЗАЈЕДНО“

Основна и средња школа „9. МАЈ“ Зрењанин.

Текст печата се исписује кружно, а у средини печата, водоравно, исписује се, писаним словима, назив: Заједно.

1. **Престанак рада ученичке задруге**

 Члан 35.

Одлуку о престанку ученичке задруге доноси школски одбор школе.

Ученичка задруга престаје укидањем школе, забраном рада школе оснивача задруге, као и статусним променама које за последицу имају укидање школе (спајање, раздвајање и припајање школе).

По достављању одлуке школског одбора о престанку рада ученичке задруге, по достављању одлуке о укидању школе која је оснивач ученичке задруге, као и одлуке о промени статуса школе која за последицу има укидање школе, ученичка задруга брише се из Регистра.

По престанку рада ученичке задруге, права и обавезе преузима школа као оснивач задруге.

1. **Завршне одредбе**

Члан 36.

Даном ступања на снагу ових Правила престају да важе Правила за рад ученичке задруге (деловодни број 2011 од 06.11.2019. године).

Члан 37.

 Ова правила ступају на снагу осмог дана од дана објављивања на огласној табли школе.

 **ПРЕДСЕДНИК СКУПШТИНЕ УЧЕНИЧКЕ ЗАДРУГЕ**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ова Правила објављена су на огласној табли Школе дана \_\_\_\_\_\_\_\_\_\_\_\_\_\_\_\_\_\_\_\_\_. године